Hankey-plaasaanvaller swaar gestraf | Maroela Media
Regter Olav Ronaasen het Simane Woensdag op 17 aanklagte skuldig bevind. Hy het Simane Donderdag op die twee aanklagte van verkragting tot twee keer lewenslange tronkstraf gevonnis. Hy is tot 25 jaar tronkstraf gevonnis vir poging tot verkragting.
Op die aanklagte van roof met verswarende omstandighede, die onwettige besit van 'n vuurwapen, die dwing van 'n kind om 'n seksuele oortreding te aanskou, die vier aanklagte van poging tot moord en nog 'n aanklag van roof met verswarende omstandighede in verband met 'n ander saak is hy tot 15 jaar tronkstraf gevonnis op elke aanklag.
Hy is op die aanklag van huisroof en die vier aanklagte van ontvoering tot vyf jaar tronkstraf op elke klag gevonnis. Op die aanklag van die onwettige besit van ammunisie is hy tot drie jaar tronkstraf gevonnis.
Marnus Kamfer, AfriForum se regs-en-risikobestuurder wat by die saak betrokke was, het gesê hulle is verheug dat die hof 'n voorbeeld gemaak het van die soort "sadistiese bloeddorstige aanvalle" op boere en hul gesinne.
"Ons vertrou dat ander howe hierdie voorbeeld sal volg ten einde die erns van die vlaag van plaasaanvalle wat die land teister onder die loep te bring, en geregtigheid te laat seëvier. Dit bly egter 'n skrale troos vir slagoffers wat die stukke van hulle lewe moet optel en aanbeweeg. AfriForum sal volhou daarmee om ondersteuning te bied ten einde hierdie pad tot herstel wat voorlê meer draaglik te maak."
AfriForum het die vrou van die begin van die saak af bygestaan en Kamfer het nou saam met die regspan gewerk om seker te maak die saak word na behore afgehandel.
Sebenzile Simane. Foto: ANA
Sy en haar dogter is later teruggevat na die sitkamer toe en sy het aangebied om hom na 'n kitsbank te neem aangesien hy nie haar motor aangeskakel kon kry nie. Sy was in dié stadium al baie swak aangesien sy baie bloed verloor het, maar sy het met hom dorp toe gery waar hy teen omstreeks 23:30 R4 000 onttrek het. Simane wou nog geld trek en het hy vir haar gesê om na 'n grondpad te ry en daar te wag tot middernag. Terwyl hulle gewag het, het Simane weer gedreig om haar op die agterste sitplek van haar voertuig te verkrag.
Hof bevind teen EFF in joernalis se saak
Oor 6 jaar loop hy weer buite en werk soek!
Dit is goed, maar dit is jammer dat hy nou op staatskoste moet onderhou word. Sou veel beter wees as hy maar net uit die weg gemaak kon word.
En sal seeker soos n held in die tronk behandel word en 5 jaar later weer op straat….so verkeerd
Nou gaan hy na ń plek waar hy ń held gaan wees,dit is nie tronkstraf nie. Die gesin se lewens lange tronkstraf het het al begin en is ń ware tronkstraf. Net mense wat al deur ń verkragting in die gesin is sal weet wat dit doen aan ń vrou,die hele gesin word gestraf,jy kry jou beter dae maar meestal is dit slegven die beter dae is nie goeie dae nie